כוחות גדולים של צה"ל ערכו בשעה האחרונה (ראשון) סריקות נרחבות מול מושב נתיב העשרה בצפון הרצועה בעקבות דיווח על ישראלי שמנסה לחצות את הגבול לשטח עזה. הצעיר שככל הנראה לוקה בנפשו נתפס בתום הסריקות והועבר להמשך טיפול.
לפני דקות אחדות (שבת) מקורות פלסטינים דיווחו על פיצוץ עז שנשמע במרכז רצועת עזה. על פי הדיווחים מדובר בתקיפת חיל האוויר.
לפני זמן קצר (שבת) תקף צה"ל שתי עמדות, אחת של חמאס והשנייה של גדודי אל קודס בדרום הרצועה. התקיפה באה לאחר נסיונות החדירה מוקדם יותר לשטח ישראל.
רקטה ששוגרה לפני זמן קצר (שישי) מרצועת עזה התפוצצה בשטח פתוח ליד שדרות. בעקבות הנפילה פרצה במקום שריפה. לא דווח על נפגעים או נזק. מדובר צה"ל נמסר כי זוהו חמישה שיגורים משטח רצועת עזה לשטח ישראל.